PMIndiaData/PMIndiaSum huggingface dataset:
ভগৱান বীৰছা মুণ্ডাৰ জন্মদিন ১৫ নৱেম্বৰক জনজাতীয় গৌৰৱ দিৱস হিচাপে ঘোষণাৰ সিদ্ধান্তক কেন্দ্ৰীয় মন্ত্ৰীসভাৰ অনুমোদন

জনজাতীয় লোকৰ গৌৰৱোজ্জ্বল ইতিহাস, সংস্কৃতি আৰু তেওঁলোকৰ বিভিন্ন প্ৰাপ্তি ১৫ নৱেম্বৰৰ পৰা ২২ নৱেম্বৰলৈকে বিশেষভাৱে প্ৰচাৰ কৰা হ’ব প্রধানমন্ত্রী শ্রী নৰেন্দ্র মোদীৰ পৌৰোহিত্যত কেন্দ্রীয় মন্ত্রীসভাৰ বৈঠকত আজি বীৰ জনজাতীয় স্বাধীনতা সংগ্রামীসকলৰ স্মৰণত ১৫ নৱেম্বৰক জনজাতীয় গৌৰৱ দিৱস হিচাপে উদযাপনৰ প্রস্তাব অনুমোদিত হৈছে। দেশৰ বাবে তেওঁলোকৰ আত্মবলিদানৰ কথা অহা প্রজন্মক জনাবলৈ এই উদ্যোগ। ছাওঁতাল, তোমৰ, কোল, ভীল, খাছি, মিজো সহ বিভিন্ন আদিবাসী সম্প্রদায়ৰ আন্দোলনে ভাৰতৰ স্বাধীনতা আন্দোলনক শক্তিশালী কৰিছিল। বৃটিছ ঔপনিবেশিক শাসনৰ বিৰুদ্ধে আদিবাসী সম্প্রদায়ৰ সাহসী লোকসকলে আন্দোলনৰ সময়ত প্রাণ বিসর্জন দিছিলে। এইসমূহ আন্দোলনে জাতীয় স্তৰত স্বাধীনতা আন্দোলনক উদ্বুদ্ধ কৰিছিল। কিন্তু আদিবাসী নায়কসকলৰ কথা আজি বেছিভাগ লোকৰেই জ্ঞাত নহয়। ২০১৬ চনত স্বাধীনতা দিৱসৰ দিনা প্রধানমন্ত্রীয়ে তেওঁৰ ভাষণত দেশত বিভিন্ন স্থানত আদিবাসী স্বাধীনতা সংগ্রামীসকলৰ সংগ্রহশালা নির্মাণৰ যি প্রস্তাব দিছিল কেন্দ্রই সেয়া অনুমোদন কৰিছে, ইয়াৰ অঙ্গ হিচাপে ১০টা সংগ্রহশালা গঢ়ি তোলা হৈছে। দেশজুৰি শ্রী বীৰছা মুণ্ডা আদিবাসী সমাজৰ মাজত ভগৱান হিচাপে পৰিচিত। তেওঁ বৃটিছ ঔপনিবেশিক শক্তিৰ শোষণ আৰু বঞ্চনাৰ বিৰুদ্ধে যুঁজ কৰিছিল আৰু যি ‘উলগুলান’ (বিপ্লব)ৰ আহ্বান জনাইছিল তাৰ ফলত এক আন্দোলনৰ সূচনা হয়। জনজাতীয় লোকৰ গৌৰবোজ্জ্বল ইতিহাস আৰু সাংস্কৃতিক ঐতিহ্যক স্বীকৃতি দিবলৈ ভগৱান বীৰছা মুণ্ডাৰ জন্মদিন ১৫ নৱেম্বৰক জনজাতীয় গৌৰৱ দিৱস হিচাপে উদযাপন কৰা হ’ব। আদিবাসীসকলৰ সাংস্কৃতিক ঐতিহ্য ৰক্ষা আৰু ভাৰতীয় শৌর্য, আতিথেয়তা তথা জাতীয় গর্বক ইয়াৰ মাধ্যমত সকলোৰে মাজত তুলি ধৰা হ’ব। বীৰছা মুণ্ডাই ৰাঁচিত শেষ নিশ্বাস ত্যাগ কৰে। শ্রী মোদীয়ে তাত উপজাতি স্বাধীনতা সংগ্রামীসকলৰ এটা সংগ্রহশালাৰ উদ্বোধন কৰিব। কেন্দ্রই স্বাধীনতা দিৱসৰ ৭৫ বছৰ পূর্তি উপলক্ষ্যে আদিবাসী জনগোষ্ঠীৰ লোকসকলৰ ইতিহাস, সংস্কৃতি আৰু প্ৰাপ্তিৰ কথা প্রচাৰ কৰিবলৈ ১৫ নৱেম্বৰৰ পৰা ২২ নৱেম্বৰলৈকে সপ্তাহব্যাপি বিভিন্ন অনুষ্ঠানৰ আয়োজন কৰিব। ৰাজ্য চৰকাৰসমূহৰ সৈতে যৌথভাবে অনুষ্ঠানৰ পৰিকল্পনাৰ সমান্তৰালকৈ আদিবাসী জনগোষ্ঠীৰ লোকসকলৰ বিভিন্ন সাফল্য গাঁথা তুলি ধৰা হ’ব। তদুপৰি ভাৰতৰ স্বাধীনতা আন্দোলনত তেওঁলোকৰ অবদান আৰু সাংস্কৃতিক ঐতিহ্যৰ কথা সকলোকে জনোৱা হ’ব। শিক্ষা, স্বাস্থ্য, জীবিকা, পৰিকাঠামো আৰু দক্ষতা বিকাশত আদিবাসীসকলৰ বাবে কেন্দ্রৰ বিভিন্ন জনকল্যাণমূলক প্রকল্পৰ কথাও এই অনুষ্ঠানত প্রচাৰ কৰা হ’ব।
যোগৰ সৌন্দৰ্য ইয়াৰ সৰলতাত বিদ্যমান: প্ৰধানমন্ত্ৰ

প্ৰধানমন্ত্ৰী শ্ৰী নৰেন্দ্ৰ মোদীয়ে কয় যে যোগৰ সৌন্দৰ্য ইয়াৰ সৰলতাত বিদ্যমান। তেওঁ কয় যে যোগ ঘৰতো কৰিব পাৰি, কামৰ বিৰতিত অথবা একোটা গোটতো কৰিব পাৰি। তেওঁ আৰু উল্লেখ কৰে যোগ কৰাৰ বাবে লাগে মাথোঁ এখন যোগাসন আৰু অকণমান মুকলি ঠাই। এই সন্দৰ্ভত প্ৰকাশ কৰা এক বাৰ্তাত প্ৰধানমন্ত্ৰীয়ে কয়, “যোগৰ সৌন্দৰ্য ইয়াৰ সৰলতাত বিদ্যমান। ইয়াৰ বাবে লাগে মাথোঁ এখন যোগাসন আৰু অকণমান মুকলি ঠাই। যোগ ঘৰতো কৰিব পাৰি, কামৰ বিৰতিত অথবা একোটা গোটতো কৰিব পাৰি। মই আশাকৰো আপোনালোক সকলোৱে ইয়াক নিয়মীয়াকৈ অনুশীলন কৰিব…”
কেকে নামেৰে জনপ্ৰিয়, বিশিষ্ট কণ্ঠশিল্পী কৃষ্ণকুমাৰ কুন্নাথৰ বিয়োগত প্ৰধানমন্ত্ৰীৰ শোক

প্ৰধানমন্ত্ৰী শ্ৰী নৰেন্দ্ৰ মোদীয়ে কেকে নামেৰে জনপ্ৰিয়, বিশিষ্ট কণ্ঠশিল্পী কৃষ্ণকুমাৰ কুন্নাথৰ দেহাৱসানত গভীৰ শোক প্ৰকাশ কৰিছে। শ্ৰী মোদীয়ে তেওঁৰ গীতসমূহে সকলো বয়সৰ লোকৰে আৱেগক প্ৰতিফলিত কৰিছিল বুলি কয়। প্ৰধানমন্ত্ৰীগৰাকীয়ে এইবুলি টুইট কৰে; "কেকে নামেৰে জনপ্ৰিয়, বিশিষ্ট গায়ক কৃষ্ণকুমাৰ কুন্নাথৰ অকাল বিয়োগত দুখ পাইছো। তেওঁৰ গীতসমূহে সকলো বয়সৰ লোকৰে আৱেগক প্ৰতিফলিত কৰিছিল। তেওঁৰ গীতৰ জৰিয়তে আমি তেওঁক সদায়েই স্মৰণ কৰিম। তেওঁৰ পৰিয়াল আৰু অনুৰাগীলৈ সমবেদনা জ্ঞাপন কৰিছো। ঔম শান্তি।"
‘পদ্মশ্ৰী’ প্ৰাপক ডা০ সুশোভন বন্দোপাধ্যায়ৰ দেহাৱসানত প্ৰধানমন্ত্ৰীৰ শো

‘পদ্মশ্ৰী’ প্ৰাপক ডা০ সুশোভন বন্দোপাধ্যায়ৰ দেহাৱসানত প্ৰধানমন্ত্ৰী শ্ৰী নৰেন্দ্ৰ মোদীয়ে গভীৰ শোক প্ৰকাশ কৰিছে। এক টুইট বাৰ্তাত প্ৰধানমন্ত্ৰীয়ে কয়; “ড০ সুশোভন বন্দোপাধ্যায়ে মানৱীয় চেতনাৰ সৰ্বোত্কৃষ্ট ৰূপটোকে তুলি ধৰিছিল। অজস্ৰ মানুহক আৰোগ্য কৰি তোলা এগৰাকী দয়াবান আৰু বিশাল হৃদয়ৰ ব্যক্তি হিচাপে তেওঁক স্মৰণ কৰা হ’ব। ‘পদ্ম সন্মান’ প্ৰদান সমাৰোহত তেওঁৰ সৈতে হোৱা বাৰ্তালাপৰ কথা মোৰ মনলৈ আহিছে। তেওঁৰ দেহাৱসানে বাৰুকৈয়ে ব্যথিত কৰিছে। তেখেতৰ পৰিয়াল তথা প্ৰশংসকসকললৈ সমবেদনা জ্ঞাপন কৰিছো। ওঁম শান্তি”।
বিহাৰৰ কেইবাখনো জিলাত ধুমুহা আৰু বজ্ৰপাতৰ ফলত প্ৰাণহানি হোৱা ঘটনাত শোক প্ৰকাশ প্ৰধানমন্ত্ৰীৰ

বিহাৰৰ কেইবাখনো জিলাত ধুমুহা আৰু বজ্ৰপাতৰ ফলত প্ৰাণহানি হোৱা ঘটনাত শোক প্ৰকাশ কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। তেওঁ কয় যে স্থানীয় প্ৰশাসনে নিষ্ঠা সহকাৰে উদ্ধাৰ কাৰ্য অব্যাহত ৰাখিছে। প্ৰধানমন্ত্ৰীয়ে এইদৰে টুইট কৰে: "বিহাৰৰ কেইবাখনো জিলাত ধুমুহা আৰু বজ্ৰপাতৰ ফলত কেইবাজনো লোকৰ প্ৰাণহানি হোৱা ঘটনাত অত্যন্ত মৰ্মাহত হৈছোঁ। ভগৱানে শোক সন্তপ্ত পৰিয়ালসমূহক এই অপাৰ দুখ-কষ্ট সহ্য কৰিবলৈ শক্তি প্ৰদান কৰক। ৰাজ্য চৰকাৰৰ তত্ত্বাৱধানত স্থানীয় প্ৰশাসনে সাহায্য আৰু উদ্ধাৰ অভিযানত নিয়োজিত হৈ আছে। "
দিপাৱলী উপলক্ষে প্ৰধানমন্ত্ৰীয়ে ৰাষ্ট্ৰবাসীক জনালে শুভেচ্ছা

প্ৰধানমন্ত্ৰী শ্ৰী নৰেন্দ্ৰ মোদীয়ে সমগ্ৰ ৰাষ্ট্ৰবাসীক দিপাৱলী উলক্ষে শুভেচ্ছা জ্ঞাপন কৰে৷ ‘‘দিপাৱলীৰ শুভেচ্ছা! এই উত্সৱে আপোনালোক সকলোৰে জীৱনলৈ সুখ, সুস্বাস্থ্য আৰু সমৃদ্ধি কঢ়িয়াই আনক৷ সুখ আৰু প্ৰকাশৰ শক্তি প্ৰজ্বলিত হওক,’’ প্ৰধানমন্ত্ৰীয়ে এইদৰে কয়৷
৩৫০সংখ্যক প্ৰকাশ পৰ্ব উপলক্ষে গুৰু গোৱিন্দ সিং জীক স্মৰণ প্ৰধানমন্ত্ৰীৰ

দশম গৰাকী শিখ গুৰু গুৰু গোৱিন্দ সিং জীৰ ৩৫০ সংখ্যক প্ৰকাশ পৰ্ব উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে শ্ৰদ্ধা নিবেদন কৰে। প্ৰধানমন্ত্ৰীয়ে কয়, “৩৫০সংখ্যক প্ৰকাশ পৰ্ব উপলক্ষে মই পূজনীয় শ্ৰী গুৰু গোৱিন্দ সিং জীৰ প্ৰতি প্ৰণিপাত জনাইছো। তেখেত অত্যন্ত সাহসী আৰু অসাধাৰণ জ্ঞানী লোক আছিল। তেখেতৰ সাহসী কৰ্ম আৰু উত্তম চিন্তাধাৰাই প্ৰতি প্ৰজন্মকে অনুপ্ৰাণিত কৰে। শ্ৰী গুৰু গোৱিন্দ সিং জীয়ে সমতাৰ শক্তিক বিশ্বাস কৰিছিল। তেওঁ সকলো ধৰণৰ সামাজিক বৈষম্যৰ বিৰোধিতা কৰিছিল আৰু ন্যায়ৰ ভাৱনাৰ সমান্তৰালভাৱে নম্ৰতাৰ বাবে সন্মানীত হৈছিল।”
ৰাঁচীত প্ৰধানমন্ত্ৰী জন আৰোগ্য যোজনা শুভাৰম্ভ, ছিকিমত পাকয়ং বিমানবন্দৰ উদ্বোধন কৰিব প্ৰধানমন্ত্ৰীয়ে

প্ৰধানমন্ত্ৰী শ্ৰী নৰেন্দ্ৰ মোদীয়ে ২৩ ছেপ্টেম্বৰ, ২০১৮ত ঝাৰখণ্ডৰ ৰাঁচীত প্ৰধানমন্ত্ৰী জন আৰোগ্য যোজনাৰ শুভাৰম্ভ কৰিব। এই আঁচনিৰ অধীনত ১০ কোটিতকৈ অধিক পৰিয়ালক প্ৰতি বছৰে ৫ লাখ টকাকৈ বীমাৰ সুবিধা প্ৰদান কৰা হ’ব। প্ৰধানমন্ত্ৰীয়ে পিএমজেএৱাইৰ লগত সংগতি ৰাখি এক প্ৰদৰ্শনীও পৰিদৰ্শন কৰিব। প্ৰধানমন্ত্ৰীয়ে হিতাধিকাৰী চিনাক্তকৰণ আৰু ই-কার্ড প্ৰস্তুতৰ দৰে কার্যসূচীতো অংশগ্ৰহণ কৰিব। একে অনুষ্ঠানত প্রধানমন্ত্রীয়ে চাইবাছা আৰু কোডাৰমা চিকিৎসা মহাবিদ্যালয়ৰ আধাৰশিলা স্থাপন কৰিব। তেওঁ ১০টা স্বাস্থ্য আৰু আৰোগ্য কেন্দ্রৰো উদ্বোধন কৰিব। ছিকিমৰ গেংটকলৈ ৰাওনা হোৱাৰ পূর্বে প্ৰধানমন্ত্ৰীয়ে এক জনসভাত ভাষণ আগবঢ়াব। ২৪ ছেপ্টেম্বৰত প্ৰধানমন্ত্ৰীয়ে প্রধানমন্ত্রীয়ে পাকয়ং বিমানবন্দৰ উদ্বোধন কৰিব, যিটোৱে ছিকিমক দেশৰ অসামৰিক বিমান পৰিবহণৰ মানচিত্রত স্থান দিব। এই বিমানবন্দৰে হিমালয়ান ৰাজ্যখনৰ যোগাযোগ ব্যৱস্থাত ব্যাপক সকাহ দিয়াৰ লগতে তাৰ পর্যটনৰো বিকাশ ঘটাব। প্রধানমন্ত্রীয়ে পাকয়ং বিমানবন্দৰত উপস্থিত হোৱাৰ পাছত বিমানবন্দৰ আৰু টার্মিনেল ভৱনৰ বিষয়ে তেওঁক জনোৱা হ’ব। তেওঁ পাকয়ং বিমানবন্দৰ উদ্বোধনৰ লগত সংগতি ৰাখি এখন নামফলকো উন্মোচন কৰিব। তাৰপাছতে প্রধানমন্ত্রীয়ে উপস্থিত জনতাক উদ্দেশ্যি ভাষণ আগবঢ়াব।
প্ৰধানমন্ত্ৰীয়ে ভাৰত আৰু জাপানৰ প্ৰাণৱন্ত সম্পৰ্কক লৈ এক অ’প-এড লিখিছে

প্ৰধানমন্ত্ৰী শ্ৰী নৰেন্দ্ৰ মোদীয়ে এখন স্থানীয় জাপানী কাকতত এক অ’প-এড লিখিছে। শ্ৰী মোদী জাপানৰ চৰকাৰী ভ্ৰমণলৈ গৈছে। প্ৰধানমন্ত্ৰীয়ে টুইট কৰে; “ভাৰত আৰু জাপানৰ মাজত থকা প্ৰাণৱন্ত সম্পৰ্কৰ আধাৰত এক অ’প-এড লিখিছো। আমাৰ সম্পৰ্ক হৈছে শান্তি, স্থিৰতা আৰু সমৃদ্ধিৰ বাবে এক অংশীদাৰীত্ব। মই আমাৰ বিশেষ বন্ধুত্বৰ যাত্ৰাক অনুসৰণ কৰোঁ, যিয়ে ৭০ টা গৌৰৱময় বছৰ সম্পূৰ্ণ কৰে। @Yomiuri_Online” “কোভিডৰ পিছৰ বিশ্বত ভাৰত-জাপানৰ ঘনিষ্ঠ সহযোগিতা অতি গুৰুত্বপূৰ্ণ বিবেচিত হৈছে। আমাৰ ৰাষ্ট্ৰসমূহ গণতান্ত্ৰিক মূল্যবোধৰ প্ৰতি দৃঢ়ভাৱে প্ৰতিশ্ৰুতিবদ্ধ। একেলগে, আমি এক স্থিৰ আৰু সুৰক্ষিত ইণ্ডো-পেচিফিক অঞ্চলৰ মূল স্তম্ভ। মই সমানে আনন্দিত যে আমি বিভিন্ন বহুপাক্ষিক মঞ্চতো ঘনিষ্ঠভাৱে কাম কৰি আছো।” “গুজৰাটৰ মুখ্যমন্ত্ৰী হিচাপে মোৰ কাৰ্যকালৰ সময়ৰ পৰাই মই জাপানী জনসাধাৰণৰ সৈতে নিয়মীয়াকৈ বাৰ্তালাপ কৰাৰ সুযোগ পাইছো৷ জাপানৰ উন্নয়নমূলক পদক্ষেপ সদায় প্ৰশংসনীয় হৈ আহিছে৷ জাপানে আন্তঃগাঁথনি, প্ৰযুক্তি, উদ্ভাৱন, ষ্টাৰ্ট-আপকে ধৰি গুৰুত্বপূৰ্ণ খণ্ডত ভাৰতৰ সৈতে অংশীদাৰীত্ব বৰ্তাই ৰাখিছে।”
এডভান্টেজ আছাম – বিশ্ব বিনিয়োগকাৰী সন্মিলন ২০১৮ ৰ উদ্বোধনী অনুষ্ঠানত প্ৰধানমন্ত্ৰীৰ ভাষণ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি গুৱাহাটীত অনুষ্ঠিত এডভান্টেজ আছাম – বিশ্ব বিনিয়োগকাৰী সন্মিলন ২০১৮ ৰ উদ্বোধনী অনুষ্ঠানত ভাষণ প্ৰদান কৰে। উপস্থিত প্ৰতিনিধিবৰ্গক উদ্দেশ্যি প্ৰধানমন্ত্ৰীগৰাকীয়ে কয় যে কেন্দ্ৰীয় চৰকাৰৰ ‘এক্ট ইষ্ট পলিচি’ৰ বাবে উত্তৰ-পূৰ্বাঞ্চল অভিকেন্দৰস্বৰূপ। ‘এক্ট ইষ্ট পলিচি’ৰদ্বাৰা এচিয়ান দেশসমূহৰ মাজত বাণিজ্যিক তথা অন্যান্য দিশত সম্পৰ্ক স্থাপনৰ লগতে ব্যক্তিগত পৰ্যায়ত সম্পৰ্ক স্থাপনৰ চেষ্টা কৰা হৈছে। প্ৰধানমন্ত্ৰীগৰাকীয়ে এচিয়ান-ভাৰত সমন্বয় সন্মিলন আয়োজন কৰি এচিয়ান আৰু ভাৰতৰ মাজত থকা সম্পৰ্কৰ ২৫তম বৰ্ষপূৰ্তি উদযাপন কৰাৰ কথাও উল্লেখ কৰে।তেওঁ কয় যে এচিয়ান আৰু ভাৰতৰ সম্পৰ্ক হাজাৰ বছৰ পুৰণি। এইবাৰ নতুন দিল্লীত গণতন্ত্ৰ দিৱসৰ অনুষ্ঠানত ১০ খন এচিয়ান দেশৰ মূৰব্বীক আদৰিবলৈ পোৱাটো অতি গৌৰৱৰ কথা আছিল। প্ৰধানমন্ত্ৰীগৰাকীয়ে কয় যে ভাৰতৰ প্ৰগতিৰ সোপান ৰচিত হ’ব উত্তৰ-পূৰ্বাঞ্চলৰ ক্ষীপ্ৰ প্ৰগতি আৰু সামঞ্জস্যপূৰ্ণ বিকাশৰ যোগেদিহে। তেওঁ কয় যে, ইয়াৰ নাগৰিকৰ জীৱনধাৰাৰ মান উন্নত কৰাৰ বাবে কেন্দ্ৰীয় চৰকাৰে বিভিন্ন আঁচনি হাতত লৈছে যাৰ মূখ্য উদ্দেশ্যই হৈছে জীৱনধাৰা সহজ কৰি তোলা। প্ৰধানমন্ত্ৰীগৰাকীয়ে কয় যে বাজেটত ঘোষণা কৰা ‘আয়ুস্মান ভাৰত’ আঁচনি বিশ্বৰ ভিতৰতে বৃহৎ।এই স্বাস্থ্যসেৱা আঁচনিয়ে ৪৫ ৰ পৰা ৫০ কোটি জনতাক সাঙুৰি লব। তেওঁ লগতে কেন্দ্ৰীয় চৰকাৰে গ্ৰহণ কৰা অন্যান্য স্বাস্থ্যসেৱা আঁচনিৰ কথাও উল্লেখ কৰে। শ্ৰী নৰেন্দ্ৰ মোদীয়ে কয় যে কেন্দ্ৰীয় চৰকাৰে কৃষিকৰ্মৰ খৰচ কম কৰি আৰি উৎপাদিত সামগ্ৰীৰ উচিত দাম নিৰ্ধাৰিত কৰি কৃষকৰ আয় দুগুণ কৰাৰ দিশত কাম কৰি আছে।কৃষকৰ কল্যাণৰ বাবে কেন্দ্ৰীয় চৰকাৰে গ্ৰহণ কৰা অন্যান্য আঁচনিৰ কথাও তেওঁ উল্লেখ কৰে। প্ৰধানমন্ত্ৰীগৰাকীয়ে সুলভ মূল্যত দৰিদ্ৰসকলৰ বাবে আগবঢ়োৱা আৱাসগৃহৰ কথাও উল্লেখ কৰে।উজ্বলা যোজনাৰ যোগেদি এল ই ডি বাল্বৰ বিতৰণৰ যোগেদি বহু ঘৰত বিদ্যুতৰ খৰচ কম হৈছে।ৰাষ্ট্ৰীয় বাঁহ আভিযানৰ পুনৰ্গঠনে উত্তৰ-পূৰ্বাঞ্চললৈ আনিব পৰা সুবিধাৰ কথাও তেওঁ উল্লেখ কৰে। প্ৰধানমন্ত্ৰীগৰাকীয়ে কয় যে প্ৰশাসনিক সংস্কাৰৰ যোগেদি কেন্দ্ৰীয় চৰকাৰে প্ৰকল্পসমূহৰ ক্ষীপ্ৰ ৰূপায়ণত সফল হৈছে। প্ৰধানমন্ত্ৰীগৰাকীয়ে কয় যে মূদ্ৰা যোজনাৰদ্বাৰা গ্যেৰান্টীবিহীনভাৱে ন-উদ্যোগীলৈ ঋণ প্ৰদানৰ সুবিধা কৰা হৈছে। কেন্দ্ৰীয় বাজেটত এম এচ এম ই ক্ষেত্ৰৰ বাবে কৰ ৰেহাইৰ পদক্ষেপো গ্ৰহণ কৰা হৈছে। প্ৰধানমন্ত্ৰীগৰাকীয়ে ক’লাধন আৰু দুৰ্নীতি নিৰ্মূলৰ বাবে কেন্দ্ৰীয় চৰকাৰে লোৱা পদক্ষেপৰ কথা পুনৰ দোহাৰে।যোৱা তিনি বছৰত কেন্দ্ৰীয় চৰকাৰে অৰ্থনৈতিক সংস্কাৰৰ বাবে কেইবাটাও গুৰুত্বপূৰ্ণ পদক্ষেপ হাতত লৈছে যাৰ ফলত ব্যৱসায় কৰা সহজ হৈছে।এই ক্ষেত্ৰত বিশ্ববেংকৰ প্ৰতিবেদনত ভাৰতৰ পূৰ্বৰ স্থান ১৯০ৰ বিপৰীতে ১০০ হৈছেগৈ। মহান অসমীয়া সংগীতজ্ঞ ভূপেন হাজৰিকাৰ উদ্ধৃতি দি প্ৰধানমন্ত্ৰীগৰাকীয়ে কয় যে ২০২২ চনৰ ভিতৰত এখন নতুন ভাৰত গঢ়াৰ লক্ষৰে আমি আমাৰ স্বাধীনতা সংগ্ৰামীসকলৰ সপোন সাৰ্থক কৰিবৰ বাবে মাৰ বান্ধি থিয় দিবই লাগিব। প্ৰধানমন্ত্ৰীগৰাকীয়ে উত্তৰ-পূৰ্বাঞ্চলৰ পৰিৱহণ আন্তঃগাঁথনিৰ বাবে ল’বলগীয়া পদক্ষেপৰ কথাও উল্লেখ কৰে। তেওঁ অসমত ব্যৱসায়ৰ বাবে সুচল পৰিৱেশ গঢ়ি তোলাৰ বাবে অসমৰ মূখ্যমন্ত্ৰী শ্ৰী সৰ্বানন্দ সোণোৱালক প্ৰশংসা কৰে।
প্ৰধানমন্ত্ৰীয়ে তীৰ্থস্থানপৰিষ্কাৰ ৰখাৰ ভক্তসকলৰ মনোভাৱৰ প্ৰশংসা কৰ

প্ৰধানমন্ত্ৰীয়ে তীৰ্থযাত্ৰীসকলৰ মাজত উপাসনাস্থলী পৰিষ্কাৰ ৰখাৰ বাবে বৰ্ধিত মনোভাৱক প্ৰশংসা কৰে। প্ৰধানমন্ত্ৰীয়ে উত্তৰাখণ্ডৰ মুখ্যমন্ত্ৰী শ্ৰী পুষ্কৰ সিং ধামীৰ এটা টুইট থ্ৰেডৰ ওপৰত প্ৰতিক্ৰিয়া ব্যক্ত কৰি কয় য'ত মুখ্যমন্ত্ৰীয়ে ‘মন কী বাত’ কাৰ্যসূচীত আমাৰ ধৰ্মীয় বিশ্বাসৰ স্থানসমূহ পৰিষ্কাৰ কৰি ৰখাৰ বাবে প্ৰধানমন্ত্ৰীৰ আহ্বানৰ প্ৰতি ক্ৰিয়া প্ৰকাশ কৰি তীৰ্থস্থান পৰিষ্কাৰ কৰা ভক্তসকলৰ ঘটনাৰ বৰ্ণনা কৰে। প্ৰধানমন্ত্ৰীয়ে এইদৰে টুইট কৰেঃ ভক্তসকলৰ এই ভাৱনাই তীৰ্থস্থানসমূহৰ পৰিষ্কাৰ পৰিচ্ছন্নতাৰ বাবে সকলোকে অনুপ্ৰাণিত কৰিব।
২৯ এপ্ৰিলত প্ৰধানমন্ত্ৰীয়ে উদ্বোধন কৰিব ‘গ্লোবেল পাটিদাৰ বিজনেছ ছামিট

প্ৰধানমন্ত্ৰী শ্ৰী নৰেন্দ্ৰ মোদীয়ে ২৯ এপ্ৰিল, ২০২২ৰ দিনা দিনৰ ১২ বজাত ‘ভিডিঅ’ কন্ফাৰেন্সিং’ ব্যৱস্থাৰে সাৰদাধামে অনুষ্ঠিত কৰা ‘গ্লোবেল পাটিদাৰ বিজনেছ ছামিট’(জিপিবিএছ)ৰ শুভাৰম্ভ ঘোষণা কৰিব। পাটিদাৰ সম্প্ৰদায়ৰ আৰ্থ-সামাজিক উন্নয়ণক ত্বৰান্বিত কৰাৰ লক্ষ্যৰে সাৰদাধামে ‘মিছন ২০২৬’ কাৰ্যক্ৰমৰ অধীনত এই সন্মিলনৰ আয়োজন কৰিছে। প্ৰতি দুবছৰৰ মূৰে মূৰে এই সন্মিলন অনুষ্ঠিত কৰি অহা হৈছে। ২০১৮ আৰি ২০২০ চনত প্ৰথম দুখন সন্মিলন গান্ধীনগৰত অনুষ্ঠিত কৰা হৈছিল। এইবেলি সন্মিলনখন চুৰটত অনুষ্ঠিত কৰা হ’ব। চলিত বৰ্ষৰ ‘জিপিবিএছ’-ৰ প্ৰাতিপাদ্য প্ৰসংগ হৈছে ‘আত্মনিৰ্ভৰ সম্প্ৰদায়ৰ পৰা আত্মনিৰ্ভৰ গুজৰাট আৰু ভাৰত’। সম্প্ৰদায়টোৰ মাজৰ ক্ষুদ্ৰ, মজলীয়া আৰু বৃহত্ বাণিজ্যিক প্ৰতিষ্ঠানসমূহক একত্ৰিত কৰা, নতুন উদ্যোগীসকলক প্ৰতিপালন আৰু সহযোগিতা আগবঢ়োৱা আৰু শিক্ষিত যুৱক-যুৱতীসকলক প্ৰশিক্ষণ প্ৰদান কৰি নিয়োগৰ ক্ষেত্ৰত সহায় কৰাই হৈছে এই সন্মিলন মূল উদ্দেশ্য। ২৯ এপ্ৰিলৰ পৰা ১ মে’লৈ তিনিদিন ধৰি অনুষ্ঠিত হ’বলগীয়া সন্মিলনখনত চৰকাৰৰ ঔদ্যোগীক নীতি, ‘এমএছএমই’, ‘ষ্টাৰ্ট আপ’, উদ্ভাৱন আদিৰ লগতে বিভিন্ন প্ৰসংগত বিস্তৃত আলোচনা অনুষ্ঠিত কৰা হ’ব।
প্ৰধানমন্ত্ৰীয়ে ৮ নৱেম্বৰত ভাৰতৰ জি-২০ প্ৰেচিডেঞ্চিৰ ল’গো, থীম আৰু ৱেবছাইট উন্মোচন কৰি

প্ৰধানমন্ত্ৰীয়ে ভিডিঅ' কনফাৰেঞ্চৰ জৰিয়তে ৮ নৱেম্বৰ ২০২২ তাৰিখে আবেলি ৪:৩০ বজাত ভাৰতৰ জি-২০ প্ৰেচিডেঞ্চিৰ ল’গো, থীম আৰু ৱেবছাইট উন্মোচন কৰিব। প্ৰধানমন্ত্ৰীৰ দৃষ্টিভংগীৰ দ্বাৰা নিৰ্দেশিত হৈ ভাৰতৰ বৈদেশিক নীতি বিশ্বৰ মঞ্চত নেতৃত্বৰ ভূমিকা পালন কৰিবলৈ বিকশিত হৈ আহিছে। এই দিশত এক গুৰুত্বপূৰ্ণ পদক্ষেপ হিচাপে, ভাৰতে ১ ডিচেম্বৰ, ২০২২ তাৰিখৰ পৰা জি-২০ প্ৰেচিডেঞ্চি গ্ৰহণ কৰিব। জি-২০ প্ৰেচিডেঞ্চিয়ে ভাৰতক আন্তৰ্জাতিক গুৰুত্বপূৰ্ণ বিষয়ত বিশ্বব্যাপী কাৰ্যসূচীত অৱদান আগবঢ়োৱাৰ এক অনন্য সুযোগ প্ৰদান কৰে। আমাৰ জি-২০ প্ৰেচিডেঞ্চিৰ ল’গো, থীম আৰু ৱেবছাইটটোৱে ভাৰতৰ বাৰ্তা আৰু বিশ্বৰ বাবে সৰ্বাধিক অগ্ৰাধিকাৰ প্ৰতিফলিত কৰিব। জি-২০ হৈছে আন্তৰ্জাতিক অৰ্থনৈতিক সহযোগিতাৰ মুখ্য মঞ্চ যি বিশ্বব্যাপী জিডিপিৰ প্ৰায় ৮৫%, বিশ্বব্যাপী বাণিজ্যৰ ৭৫% তকৈ অধিক, আৰু বিশ্বৰ জনসংখ্যাৰ প্ৰায় দুই-তৃতীয়াংশ প্ৰতিনিধিত্ব কৰে। জি-২০ প্ৰেচিডেঞ্চিৰ সময়ছোৱাত, ভাৰতে সমগ্ৰ ভাৰতৰ একাধিক স্থানত ৩২টা বিভিন্ন খণ্ডত প্ৰায় ২০০খন বৈঠক অনুষ্ঠিত কৰিব। অহা বছৰ অনুষ্ঠিত হ'বলগীয়া জি-২০ সন্মিলনখন ভাৰতৰ দ্বাৰা আয়োজিত হ'বলগীয়া সৰ্বোচ্চ প্ৰফাইল আন্তঃৰাষ্ট্ৰীয় সমাৱেশসমূহৰ ভিতৰত অন্যতম হ'ব।
অন্ধ টি-২০ বিশ্বকাপ জয়ৰ বাবে ভাৰতীয় দলক অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে অন্ধ টি-২০ বিশ্বকাপ জয়ৰ বাবে ভাৰতীয় দলটোক অভিনন্দন জনাইছে। ভাৰতীয় ডিফাৰেন্টলি এবল্ড ক্ৰিকেট কাউন্সিলৰ এটা টুইট শ্বেয়াৰ কৰি প্ৰধানমন্ত্ৰীগৰাকীয়ে এইদৰে টুইট কৰে; “ভাৰত আমাৰ খেলুৱৈসকলক লৈ গৌৰৱান্বিত। অন্ধ টি-২০ বিশ্বকাপ জয়ে আমাক আনন্দিত কৰিছে। আমাৰ দলটোক অভিনন্দন আৰু তেওঁলোকৰ ভৱিষ্যতৰ প্ৰচেষ্টাৰ বাবে শুভেচ্ছা জনালো।”
প্ৰধানমন্ত্ৰীয়ে পৰীক্ষা পে চৰ্চাক লৈ জনসাধাৰণৰ আগ্ৰহক প্ৰশংসা কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে চলিত বৰ্ষৰ পৰীক্ষা পে চৰ্চাক লৈ বিভিন্ন দিহা-পৰামৰ্শ আগবঢ়োৱা দেশৰ লাখ লাখ লোকৰ আগ্ৰহৰ শলাগ লয়। তেওঁ লগতে শিক্ষাৰ্থী, অভিভাৱক আৰু শিক্ষকসকলকো ধন্যবাদ জনায়। প্ৰধানমন্ত্ৰীয়ে এক টুইটত কয়, "চলিত বৰ্ষৰ পৰীক্ষা পে চৰ্চাক লৈ দেশবাসীৰ আগ্ৰহ অত্যন্ত ইতিবাচক। লাখ লাখ লোকে তেওঁলোকৰ মূল্যবান দিহা-পৰামৰ্শ আৰু অভিজ্ঞতা বৰ্ণনা কৰিছে। এই অনুষ্ঠানলৈ অৰিহণা আগবঢ়োৱা সকলো শিক্ষাৰ্থী, অভিভাৱক আৰু শিক্ষকক মই ধন্যবাদ জনাইছো। ১ এপ্ৰিলৰ অনুষ্ঠানলৈ মই আগ্ৰহেৰে অপেক্ষা কৰিছো।"
গ্ৰেমীত শ্ৰেষ্ঠ শিশু মিউজিক এলবামৰ বঁটা লাভৰ বাবে ফাল্গুনী শ্বাহক অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে গ্ৰেমীত শ্ৰেষ্ঠ শিশু মিউজিক এলবামৰ বঁটা লাভৰ বাবে ফাল্গুনী শ্বাহক অভিনন্দন জনাইছে। এটি টুইটত প্ৰধানমন্ত্ৰীগৰাকীয়ে কয়; "গ্ৰেমীত শ্ৰেষ্ঠ শিশু মিউজিক এলবামৰ বঁটা লাভৰ বাবে ফাল্গুনী শ্বাহক অভিনন্দন জনাইছো। তেওঁৰ ভৱিষ্যৎ প্ৰচেষ্টাৰাজিৰ বাবে শুভকামনা জনালো।"
ইষ্টাৰ্ণ ইকনমিক ফ’ৰাম ২০২২ৰ পূৰ্ণাংগ অধিৱেশনত প্ৰধানমন্ত্ৰী শ্ৰী নৰেন্দ্ৰ মোদীৰ ভাষণৰ অসমীয়া অনুবাদ

সন্মানীয় অতিথি, নমস্কাৰ! মই সুখী যে ভ্লাদিভষ্টকত অনুষ্ঠিত হোৱা সপ্তম ইষ্টাৰ্ণ ইকনমিক ফ’ৰামত মই আপোনাৰ সৈতে প্ৰায় সংযোগ স্থাপন কৰাৰ সুযোগ পাইছো। এই মাহত ভ্লাদিভষ্টকত ভাৰতৰ কনচুলেট স্থাপনৰ ৩০ তম বাৰ্ষিকী উদযাপন কৰা হৈছে। ভাৰত এই চহৰখনত কনচুলেট খোলা প্ৰথম দেশ আছিল। আৰু তেতিয়াৰ পৰা, চহৰখন আমাৰ সম্পৰ্কৰ বহুতো মাইলৰ খুঁটিৰ সাক্ষী হৈ আহিছে। বন্ধুসকল, ২০১৫ চনত স্থাপিত এই মঞ্চখন আজি ৰাছিয়াৰ সুদূৰ প্ৰাচ্যৰ উন্নয়নত আন্তঃৰাষ্ট্ৰীয় সহযোগিতাৰ এক মুখ্য গোলকীয় মঞ্চ হৈ পৰিছে। ইয়াৰ বাবে মই ৰাষ্ট্ৰপতি পুটিনৰ দৃষ্টিভংগীক প্ৰশংসা কৰোঁ আৰু তেওঁক অভিনন্দন জনাইছো। ২০১৯ চনত, মই এই মঞ্চত অংশগ্ৰহণ কৰাৰ সুযোগ পাইছিলো। সেই সময়ত, আমি ভাৰতৰ “এক্ট ফাৰ-ইষ্ট” নীতি ঘোষণা কৰিছিলো। আৰু ইয়াৰ ফলস্বৰূপে, ৰাছিয়াৰ সুদূৰ প্ৰাচ্যৰ সৈতে ভাৰতৰ সহযোগিতা বিভিন্ন ক্ষেত্ৰত বৃদ্ধি পাইছে। আজি এই নীতি ভাৰত আৰু ৰাছিয়াৰ “বিশেষ আৰু সুবিধাপ্ৰাপ্ত কৌশলগত অংশীদাৰিত্ব”ৰ এক গুৰুত্বপূৰ্ণ স্তম্ভ হৈ পৰিছে। বন্ধুসকল, আমি আন্তৰ্জাতিক উত্তৰ-দক্ষিণ কৰিডৰ, চেন্নাই-ভ্লাদিভষ্টক সামুদ্ৰিক কৰিডৰ বা উত্তৰ সাগৰীয় পথৰ কথা কওঁ, ভৱিষ্যতে আমাৰ সম্পৰ্কৰ বিকাশত সংযোগে এক গুৰুত্বপূৰ্ণ ভূমিকা পালন কৰিব। ভাৰতে আৰ্কটিক বিষয়ত ৰাছিয়াৰ সৈতে ইয়াৰ অংশীদাৰীত্ব শক্তিশালী কৰিবলৈ আগ্ৰহী। শক্তিৰ ক্ষেত্ৰতসহযোগিতাৰ যথেষ্ট সম্ভাৱনাআছে। শক্তিৰ লগতে ভাৰতে ফাৰ্মা আৰু হীৰাৰ ক্ষেত্ৰত ৰাছিয়াৰ সুদূৰ প্ৰাচ্যতো গুৰুত্বপূৰ্ণ বিনিয়োগ কৰিছে। কোকিং কয়লাৰ যোগানৰ জৰিয়তে ৰাছিয়া ভাৰতীয় ইস্পাত উদ্যোগৰ বাবে এক গুৰুত্বপূৰ্ণ অংশীদাৰ হ’ব পাৰে। প্ৰতিভাৰ গতিশীলতাৰ ক্ষেত্ৰতো আমাৰ ভাল সহযোগিতা থাকিব পাৰে। ভাৰতীয় প্ৰতিভায়ে বিশ্বৰ বহুতো উন্নত অঞ্চলৰ বিকাশত অৰিহণা যোগাইছে। মই বিশ্বাস কৰোঁ যে ভাৰতীয়সকলৰ প্ৰতিভা আৰু পেছাদাৰীত্বই ৰাছিয়াৰ সুদূৰ প্ৰাচ্যত দ্ৰুত বিকাশ আনিব পাৰে। বন্ধুসকল, ভাৰতৰ প্ৰাচীন মতবাদ “বসুদৈৱ কুটুম্বকম”এ আমাক পৃথিৱীখনক এটা পৰিয়াল হিচাপে চাবলৈ শিকাইছে। আজিৰ বিশ্বায়নৰ পৃথিৱীত, পৃথিৱীৰ এটা অংশৰ ঘটনাই সমগ্ৰ বিশ্বৰ ওপৰত প্ৰভাৱ পেলায়। ইউক্ৰেইন সংঘৰ্ষ আৰু কোভিড মহামাৰীয়ে বিশ্বব্যাপী যোগান শৃংখলাৰ ওপৰত এক গুৰুত্বপূৰ্ণ প্ৰভাৱ পেলাইছে। খাদ্যশস্য, সাৰ আৰু ইন্ধনৰ অভাৱ উন্নয়নশীল দেশবোৰৰ বাবে এক গুৰুত্বপূৰ্ণ চিন্তাৰ বিষয়। ইউক্ৰেইন সংঘৰ্ষৰ আৰম্ভণিৰ পৰাই আমি কূটনীতি আৰু আলোচনাৰ পথ লোৱাৰ প্ৰয়োজনীয়তাৰ ওপৰত গুৰুত্ব আৰোপ কৰিআহিছো। আমি এই সংঘৰ্ষৰ সমাপ্তিৰ বাবে সকলো শান্তিপূৰ্ণ প্ৰচেষ্টাক সমৰ্থন জনাইছো। এই ক্ষেত্ৰত, খাদ্যশস্য আৰু সাৰৰ সুৰক্ষিত ৰপ্তানি সম্পৰ্কীয় শেহতীয়া চুক্তিকো আমি আদৰণি জনাইছো। মই আকৌ এবাৰ ৰাষ্ট্ৰপতি পুটিনক ধন্যবাদ জনাইছো যে তেওঁ মোক এই মঞ্চত ভাষণ দিয়াৰ সুযোগ দিছে। আৰু এই মঞ্চত উপস্থিত থকা সকলো অংশগ্ৰহণকাৰীলৈ মোৰ আন্তৰিক শুভেচ্ছা জ্ঞাপন কৰিছো। বহু বহু ধন্যবাদ! অস্বীকাৰোক্তি: এয়া হৈছে প্ৰধানমন্ত্ৰীৰ প্ৰেছ বিবৃতিৰ আনুমানিক অনুবাদ। মূল ভাষণ হিন্দীত প্ৰদান কৰা হৈছিল।
ৰাজ্যপালসকলৰ সন্মিলনৰ আৰম্ভণি অনুষ্ঠানত প্ৰধানমন্ত্ৰীৰ বক্তব্য

ৰাষ্ট্রপতি ভৱনত আয়োজিত ৰাজ্যপালসকলৰ সন্মিলনৰ আৰম্ভণী অনুষ্ঠানত আজি প্রধানমন্ত্রী শ্রী নৰেন্দ্র মোদীয়ে ভাষণ আগবঢ়ায়। সংবিধানৰ মর্যাদা আৰু পবিত্রতাক ৰক্ষা কৰাৰ কামত ৰাজ্যপালসকল সংকল্পৱদ্ধ বাবে প্ৰধানমন্ত্ৰীয়ে তেওঁলোকক সমাজৰ পৰিৱর্তন নিশ্চিত কৰাৰ ক্ষেত্রত এক অনুঘটকৰ ভূমিকা পালন কৰিব পাৰে বুলি কয়। অহা ২০২২ চনৰ ভিতৰত এখন ‘নতুন ভাৰত’ গঢ়ি তোলাৰ লক্ষ্যৰ প্রসংগত প্রধানমন্ত্রীয়ে কয় যে এই লক্ষ্য পুৰণৰ কামটো যদি এক জন-আন্দোলন ৰূপে গঢ়ি তুলিব পৰা যায় তেতিয়াহ’লে নতুন ভাৰতৰ অভ্যুত্থান হোৱাটো নিশ্চিত। ‘নতুন ভাৰত’ গঢ়াৰ লক্ষ্যৰে শিক্ষক আৰু ছাত্র-ছাত্রীসকলৰ সৈতে বিশদ ভাৱে আলোচনা কৰাৰ বাবে তেওঁ বিভিন্ন ৰাজ্যৰ ৰাজ্যপালসকলক পৰামৰ্শ আগবঢ়ায়। কেন্দ্রীয় চৰকাৰ শেহতীয়াভাৱে আয়োজন কৰা হেকাথনৰ উদাহৰণ দি প্রধানমন্ত্রীয়ে কয় যে বিশ্ববিদ্যালয়সমূহক একো একোটা উদ্ভাৱন কেন্দ্র ৰূপে নিজেই গঢ়ি তোলা উচিৎ। হেকাথনত ছাত্র-ছাত্রীসকলে যিবোৰ সমস্যাৰ মোকাবিলাৰ অৰ্থে প্রযুক্তিগত সমাধানৰ প্রস্তাব আগবঢ়াইছিল ভাষণ প্ৰংসগত সেই বিষয়ো উত্থাপন কৰে প্রধানমন্ত্রীয়ে। তেওঁৰ মতে প্রত্যেক ৰাজ্যৰ নৱ প্ৰজন্ম আৰু যুৱক-যুৱতীসকলে একো একোটা বিশেষ খেলৰ প্ৰতি নিজকে দক্ষ কৰে তোলা উচিৎ। স্বচ্ছতাৰ অভিযানত নেতৃত্ব দিয়াৰ বাবে তেওঁ ৰাজ্যপালসলক উৎসাহ যোগায়। প্রধানমন্ত্রীয়ে কয় যে ২০১৯ চনত মহাত্মা গান্ধীৰ ডেৰশ বছৰীয়া জন্ম বার্ষিকী উদযাপিত হ’ব। তেওঁ আছিল আমাৰ প্রেৰণাৰ এক উৎস। তেওঁৰ সপোন সফল কৰি তুলিবলৈ আমি মুকলি ঠাইত মলত্যাগমুক্ত এক ভাৰত গঢ়ি তোলাৰ লক্ষ্যৰে কাম কৰি আহিছো। প্ৰধানমন্ত্ৰী মোদীয়ে কয় যে বিভিন্ন উৎসৱ আৰু বর্ষপূর্তিৰ অনুষ্ঠান পালন পৰিৱর্তনৰ লক্ষ্যৰে আমাৰ শক্তি আৰু সাহস যোগায়। ‘মুদ্রা’ যোজনাৰ আওঁতায় দলিত, আদিবাসী আৰু মহিলাসকলৰ ঋণ সাহাৰ্য মঞ্জুৰ কৰাৰ কামত বেংকসমূহে যাতে উৎসাহিত হয়, সেই ক্ষেত্ৰতো বিশেষ উদ্যোগ ল’বলৈ ৰাজ্যপালসকলক প্ৰধানমন্ত্ৰীয়ে পৰামর্শ আগবঢ়ায়। অহা ২৬ নৱেম্বৰত সংবিধান দিবস আৰু ৬ ডিচেম্বৰত আম্বেদকাৰৰ মহাপৰিনির্বাণ দিবস–এই সময়ছোৱাৰ ভিতৰত সেই বিশেষ বিশেষ শ্রেণীৰ মানুহে যাতে ঋণ সাহাৰ্যৰ সুযোগ পাব পাৰে, সেয়াও নিশ্চিত কৰাৰ আহ্বান জনায় প্ৰধানমন্ত্ৰীয়ে। সৌৰ শক্তি, প্রত্যক্ষ লাভ হস্তান্তৰ আৰু কেন্দ্রীয় শাসিত অঞ্চলসমূহত কেৰাচিনমুক্ত কৰাৰ কার্যসূচী সফল কৰি তুলিবলৈ বিভিন্ন কেন্দ্রীয় শাসিত অঞ্চলৰ উপ-ৰাজ্যপালসকলক অনুপ্রাণিত কৰে প্রধানমন্ত্রীয়ে। তেওঁ কয় যে কেন্দ্রীয় শাসিত অঞ্চলসমূহে যাতে দ্রুত গতিত এই কামত সাফল্য লাভ কৰে, সেয়া নিশ্চিত কৰা সকলোৰেই কর্তব্য।
ফিজিৰ প্ৰধানমন্ত্ৰী হিচাপে নিৰ্বাচিত হোৱা ছিটিভেনি ৰাবুকাক প্ৰধানমন্ত্ৰীৰ অভিনন্দ

প্ৰধানমন্ত্ৰী শ্ৰী নৰেন্দ্ৰ মোদীয়ে ফিজিৰ প্ৰধানমন্ত্ৰী হিচাপে নিৰ্বাচিত হোৱা ছিটিভেনী ৰাবুকাক অভিনন্দন জ্ঞাপন কৰিছে। প্ৰধানমন্ত্ৰীয়ে টুইট কৰি এইদৰে কয়; "ফিজিৰ প্ৰধানমন্ত্ৰী হিচাপে নিৰ্বাচিত হোৱাৰ বাবে ছিটিভেনী ৰাবুকাকঅভিনন্দন জনাইছো। ভাৰত আৰু ফিজিৰ মাজত ঘনিষ্ঠ আৰু দীৰ্ঘদিনীয়া সম্পৰ্ক আৰু অধিক শক্তিশালী কৰাৰ বাবে মই একেলগে কাম কৰিবলৈ আগ্ৰহী।"
প্ৰধানমন্ত্ৰীয়ে ড০ বাবাচাহেব আম্বেদকাৰৰ জয়ন্তীত তেওঁলৈ শ্ৰদ্ধাঞ্জলি জ্ঞাপন কৰে

প্ৰধানমন্ত্ৰী শ্ৰী নৰেন্দ্ৰ মোদীয়ে ড০ বাবাচাহেব আম্বেদকাৰৰ জয়ন্তীত তেওঁলৈ শ্ৰদ্ধাঞ্জলি জ্ঞাপন কৰে। প্ৰধানমন্ত্ৰীয়ে দিল্লীত ড০ বাবাচাহেব আম্বেদকাৰক শ্ৰদ্ধাঞ্জলি জ্ঞাপন কৰে। এক টুইটযোগে প্ৰধানমন্ত্ৰীয়ে কয়; “ড০ বাবাচাহেব আম্বেদকাৰৰ জয়ন্তীত তেওঁলৈ শ্ৰদ্ধাঞ্জলি জ্ঞাপন কৰিছো। ভাৰতৰ প্ৰগতিত তেওঁ উল্লেখনীয় অৱদান আগবঢ়াইছে। আজিৰ এই ক্ষণ দেশৰ বাবে তেওঁৰ সপোন পূৰণ কৰাৰ দিন।”
জনজাতীয় গৌৰৱ দিৱসত প্ৰধানমন্ত্ৰীৰ বাৰ্তাৰ অসমীয়া অনুবাদ

মোৰ প্ৰিয় দেশবাসী, জনজাতি গৌৰৱ দিৱস উপলক্ষে আপোনালোক সকলোকে শুভেচ্ছা জ্ঞাপন কৰিলোঁ। আজি সমগ্ৰ দেশে ভগৱান বীৰছা মুণ্ডাৰ জন্ম বাৰ্ষিকী সন্মান আৰু শ্ৰদ্ধা সহকাৰে উদযাপন কৰিছে। দেশৰ মহান পুত্ৰ মহান বিপ্লৱী ভগৱান বীৰছা মুণ্ডাক প্ৰণাম জনাইছো। ১৫ নৱেম্বৰৰ এই দিনটো ভাৰতৰ জনজাতীয় পৰম্পৰাৰ গৌৰৱোজ্জল দিন। ১৫ নৱেম্বৰৰ দিনটোক জনজাতীয় গৌৰৱ দিৱস হিচাপে ঘোষণা কৰাৰ সুযোগ পোৱাটো মোৰ চৰকাৰৰ এক বিশেষ সুবিধা হিচাপে মই গণ্য কৰিছো। বন্ধুসকল, ভগৱান বীৰছা মুণ্ডা কেৱল আমাৰ ৰাজনৈতিক স্বাধীনতাৰ মহানায়ক নাছিল। তেওঁ আমাৰ আধ্যাত্মিক, সাংস্কৃতিক শক্তিৰ পৰিচালকো আছিল৷ আজি স্বাধীনতাৰ ‘পাঁচ পণ’ৰ শক্তিৰে ভগৱান বীৰছা মুণ্ডাকে ধৰি কোটি কোটি জনজাতীয় বীৰৰ সপোন পূৰণৰ দিশত আগবাঢ়িছে৷ জনজাতি গৌৰৱ দিৱসৰ জৰিয়তে দেশৰ জনজাতীয় ঐতিহ্যৰ প্ৰতি গৌৰৱ আৰু জনজাতীয় সমাজৰ উন্নয়ন সংকল্প এই শক্তিৰ এটা অংশ। বন্ধুসকল, ভাৰতৰ জনজাতীয় সমাজে ব্ৰিটিছ আৰু বিদেশী শাসকসকলক তেওঁলোকৰ সামৰ্থ্য কি সেয়া দেখুৱাই দিছিল। সন্থালত তিলকা মাঞ্জীৰ নেতৃত্বত যুঁজ দিয়া ‘ডামিন সংগ্ৰাম’ক লৈ আমি গৌৰৱান্বিত। বুধু ভগতৰ নেতৃত্বত চলা ‘লৰকা আন্দোলন’ক লৈ আমি গৌৰৱান্বিত। ‘সিধু কানহু ক্ৰান্তি’ক লৈ আমি গৌৰৱান্বিত। ‘তানা ভগত আন্দোলন’ক লৈ আমি গৌৰৱান্বিত। বেগড়া ভীল আন্দোলনক লৈ আমি গৌৰৱান্বিত, নাইকদা আন্দোলন, সন্ত যোৰিয়া পৰমেশ্বৰ আৰু ৰূপ সিং নায়কক লৈ আমি গৌৰৱান্বিত। দহোদৰ লিমডীত ইংৰাজক ধূলি চেলেকাই দিয়া জনজাতীয় বীৰ সকলক লৈ আমি গৌৰৱ কৰো, মংগড়ৰ প্ৰতিপত্তি বৃদ্ধি কৰা গোবিন্দ গুৰু জীক লৈ আমি গৌৰৱান্বিত। আল্লুৰি সীতা ৰাজুৰ নেতৃত্বত চলি থকা ৰামপা আন্দোলনক লৈ আমি গৌৰৱান্বিত। এনে আন্দোলনে এই ভাৰতৰ ভূমিখণ্ডক অধিক পবিত্ৰ কৰি তুলিলে, জনজাতীয় বীৰৰ কিমান বলিদানে ভাৰত মাতৃক ৰক্ষা কৰিলে। মোৰ সৌভাগ্য যে যোৱা বছৰৰ আজিৰ দিনটোতে ৰাঁচীৰ বীৰছা মুণ্ডা সংগ্ৰহালয় দেশৰ বাবে উচৰ্গা কৰাৰ সুযোগ পাইছিলোঁ। আজি ভাৰতে দেশৰ বিভিন্ন অঞ্চলত জনজাতীয় স্বাধীনতা সংগ্ৰামীসকলৰ বাবে উৎসৰ্গিত এনে বহুতো সংগ্ৰহালয় নিৰ্মাণ কৰি আছে। বন্ধুসকল, বিগত আঠ বছৰত আমাৰ জনজাতীয় ভাই-ভনীসকল দেশৰ প্ৰতিটো প্ৰচেষ্টা আৰু পৰিকল্পনাৰ কেন্দ্ৰবিন্দু হৈ আহিছে। জন ধনৰ পৰা গোবৰ ধনলৈ, বন ধন বিকাশ কেন্দ্ৰৰ পৰা বন ধন আত্মসহায়ক গোটলৈ, স্বচ্ছ ভাৰত মিছনৰ পৰা জল জীৱন মিছনলৈ, প্ৰধানমন্ত্ৰী আৱাস যোজনাৰ পৰা উজ্জ্বলা গেছ সংযোগলৈ, মাতৃত্ব বন্দনা যোজনাৰ পৰা ৰাষ্ট্ৰীয় পুষ্টি অভিযানলৈ, গ্ৰাম্য পথৰ পৰা আঁচনি মোবাইল সংযোগলৈ, একলব্য বিদ্যালয়ৰ পৰা জনজাতীয় বিশ্ববিদ্যালয়লৈকে, বাঁহৰ সৈতে জড়িত দশক দশক পুৰণি আইনখন প্ৰায় ৯০ টা বনজ উৎপাদনৰ ওপৰত এমএছপিলৈ সলনি কৰাৰ পৰা, ছিকেল চেল ৰক্তহীনতা প্ৰতিৰোধৰ পৰা জনজাতীয় গৱেষণা প্ৰতিষ্ঠানলৈ, ক’ৰোনাৰ বিনামূলীয়া ভেকচিনৰ পৰা মিচন ইন্দ্ৰধনূষ, যিবোৰে বহু মাৰাত্মক ৰোগ প্ৰতিৰোধ কৰে, ইত্যাদি কেন্দ্ৰীয় চৰকাৰৰ আঁচনিসমূহে দেশৰ কোটি কোটি জনজাতীয় পৰিয়ালৰ জীৱন সহজ কৰি তুলিছে, তেওঁলোকে দেশত হৈ থকা উন্নয়নৰ সুবিধা পাইছে। বন্ধুসকল, জনজাতীয় সমাজতো সাহস আছে, প্ৰকৃতিৰ সৈতে একাত্মতা আৰু অন্তৰ্ভুক্তি আছে। এই ভৱিষ্যৎ ঐতিহ্যৰ পৰা শিক্ষা লৈ ভাৰতে নিজৰ ভৱিষ্যত গঢ় দিব লাগিব। মই নিশ্চিত, জনজাতি গৌৰৱ দিৱস আমাৰ বাবে এই দিশত এক সুযোগ হৈ পৰিব, মাধ্যম হৈ পৰিব। এই সংকল্পৰে মই পুনৰবাৰ ভগৱান বীৰছা মুণ্ডা আৰু কোটি কোটি জনজাতীয় বীৰ-বীৰাংগনাৰ চৰণত প্ৰণাম জনাইছো। বহুত বহুত ধন্যবাদ!
কৰ্ণাটকৰ বিভিন্ন প্ৰান্তত সৃষ্টি হোৱা বান পৰিস্থিতিৰ সন্দৰ্ভত ৰাজ্যখনৰ মুখ্যমন্ত্ৰীৰ সৈতে প্ৰধানমন্ত্ৰীৰ বাৰ্তালাপ

কৰ্ণাটকৰ বিভিন্ন প্ৰান্তত সৃষ্টি হোৱা বান পৰিস্থিতিৰ সন্দৰ্ভত ৰাজ্যখনৰ মুখ্যমন্ত্ৰী শ্ৰী এইচ ডি কুমাৰাস্বামীৰ সৈতে প্ৰধানমন্ত্ৰী শ্ৰী নৰেন্দ্ৰ মোদীয়ে বাৰ্তালাপ কৰে। এক বাৰ্তাত প্ৰধানমন্ত্ৰীয়ে কয়, “কৰ্ণাটকৰ বিভিন্ন প্ৰান্তত সৃষ্টি হোৱা বান পৰিস্থিতিৰ সন্দৰ্ভত ৰাজ্যখনৰ মুখ্যমন্ত্ৰী শ্ৰী এইচ ডি কুমাৰাস্বামীৰ সৈতে বাৰ্তালাপ কৰিলো। উদ্বাৰ আৰু সাহায্য অভিযানৰ বাবে সাম্ভাব্য সকলো সহায় আগবঢ়োৱা হৈছে। মই বান পীড়িত অঞ্চলৰ লোকসকলৰ নিৰাপত্তা আৰু কল্যানৰ হকে ভগৱানৰ ওচৰত প্ৰাৰ্থনা জনাইছো।”
২০২২ ত চোৰাং চিকাৰ শূন্যৰ ঘটনাক লৈ অসমৰ ৰাইজৰ গঁড় সংৰক্ষণৰ প্ৰচেষ্টাক প্ৰশংসা প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে ২০২২ ত চোৰাং চিকাৰ শূন্যৰ ঘটনাক লৈ অসমত গঁড় সংৰক্ষণৰ অৰ্থে ৰাজ্যবাসীৰ প্ৰয়াসক প্ৰশংসা কৰিছে। অসমৰ মুখ্যমন্ত্ৰী শ্ৰী হিমন্ত বিশ্ব শৰ্মাৰ এটা টুইট শ্বেয়াৰ কৰি প্ৰধানমন্ত্ৰীগৰাকীয়ে এইদৰে টুইট কৰে; “এয়া বৰ ভাল খবৰ! গঁড় সুৰক্ষাৰ নিদৰ্শন দাঙি ধৰা আৰু অতিশয় সক্ৰিয় প্ৰচেষ্টা গ্ৰহণ কৰা অসমৰ জনসাধাৰণক অভিনন্দন জনালো।”